CELEX: 52008PC0240
Language: lt
Date: 2008-05-06
Title: Pasiūlymas Tarybos reglamentas nustatantis daugiametį atlantinių silkių išteklių, esančių į vakarus nuo Škotijos, naudojimo ir jų žvejybos planą

Svarbus teisinis pranešimas

|

52008PC0240

Pasiūlymas Tarybos reglamentas nustatantis daugiametį atlantinių silkių išteklių, esančių į vakarus nuo Škotijos, naudojimo ir jų žvejybos planą  /* KOM/2008/0240 galutinis - CNS 2008/0091 */  

	[pic] | EUROPOS BENDRIJŲ KOMISIJA |Briuselis, 6.5.2008KOM(2008) 240 galutinis2008/0091 (CNS)PasiūlymasTARYBOS REGLAMENTASnustatantis daugiametį atlantinių silkių išteklių, esančių į vakarus nuo Škotijos, naudojimo ir jų žvejybos planą(pateikta Komisijos)AIŠKINAMASIS MEMORANDUMAS1) PASIūLYMO APLINKYBėS |110 | Pasiūlymo pagrindas ir tikslai Šio pasiūlymo tikslas – parengti daugiametį atlantinių silkių ištekliams, esantiems į vakarus nuo Škotijos, ir jų žvejybai skirtą planą siekiant užtikrinti, kad tų išteklių naudojimas atitiktų siekį užtikrinti didelį sugaunamą kiekį ir tausias ekonomines, aplinkos ir socialines sąlygas. Žuvininkystės mokslo, technikos ir ekonomikos komiteto (ŽMTEK) mokslinėje rekomendacijoje, paremtoje Tarptautinės jūrų tyrinėjimo tarybos (TJTT) rekomendacija, nurodyta, kad ilgą laiką sugauti didelį kiekį būtų galima, jeigu ištekliai būtų valdomi taip, kad išžvejojama žuvų populiacijos dalis būtų 0,25 per metus, kai išteklių dydis – daugiau kaip 75 000 tonų, ir 0,2 per metus – kai išteklių dydis mažesnis negu 75 000 tonų, bet didesnis kaip 50 000 tonų. |120 | Bendrosios aplinkybės Įgyvendinant 2002 m. bendrosios žuvininkystės politikos reformą Komisija ir Taryba sutarė palaipsniui įgyvendinti daugiamečius ir atkūrimo planus, skirtus Bendrijai svarbiems žuvininkystės ištekliams. Buvo parengti Bendrijos vandenų daugumos menkių išteklių, dviejų jūrinių lydekų išteklių, dviejų norveginių omarų (Nephrops) išteklių ir dviejų jūrų liežuvių išteklių atkūrimo planai. Dar buvo priimtas papildomas planas, skirtas Šiaurės jūros plekšnių ir jūrų liežuvių ištekliams. Be to, 2002 m. valstybės narės pasirašė Pasaulio vadovų susitikimo dėl tausiojo vystymosi tikslų įgyvendinimo planą (Johanesburge). Į tą įgyvendinimo planą įtrauktas įsipareigojimas žuvų išteklius naudoti atsižvelgiant į didžiausio tausojamąją žvejybą užtikrinančio sužvejotų žuvų kiekio principą. Iš silkių išteklių Bendrijai svarbiausi yra Šiaurės jūros silkių ištekliai. Šiems ištekliams skirtas kartu su Norvegija sudarytas daugiametis valdymo susitarimas, galiojantis nuo 1997 m. Jo įgyvendinimo rezultatai iš esmės yra patenkinami, todėl tikslinga parengti panašų daugiametį planą, kuriuo reglamentuojamas atlantinių silkių išteklių, esančių į vakarus nuo Škotijos, naudojimas. Šiam ketinimui pritarta 2005 m. gruodžio mėn. Tarybos deklaracijoje, kurioje Komisija raginama pateikti pasiūlymą dėl daugiamečio valdymo plano, skirto atlantinių silkių ištekliams Vb ir VIb zonų EB ir tarptautiniuose vandenyse ir šiaurinėje VIa zonos dalyje, t. y. rajone į vakarus nuo Škotijos. |130 | Pasiūlymo srityje galiojančios nuostatos 2002 m. gruodžio 20 d. Tarybos reglamente (EB) Nr. 2371/2002 dėl žuvų išteklių apsaugos ir tausojančio naudojimo pagal Bendrąją žuvininkystės politiką nustatoma bendroji tausaus žuvininkystės išteklių naudojimo sistema ir nurodomos aplinkybės, kuriomis Taryba priima išteklių valdymo ir atkūrimo planus. |140 | Derėjimas su kitomis Europos Sąjungos politikos sritimis ir tikslais Pasiūlymo tikslas – taususis vystymas – atitinka Bendrijos aplinkos politiką, ypač jos dalį, susijusią su natūralių buveinių ir gamtinių išteklių apsauga. |2) KONSULTACIJOS SU SUINTERESUOTOSIOMIS šALIMIS IR POVEIKIO VERTINIMAS |Konsultacijos su suinteresuotosiomis šalimis |211 | Konsultacijų metodai, pagrindiniai tiriamieji sektoriai ir bendras respondentų apibūdinimas Pasiūlymas pagrįstas keliomis konsultacijomis su valstybėmis narėmis ir suinteresuotųjų šalių atstovais Pelaginių žuvų regioninėje patariamojoje taryboje. Komisija parengė neoficialų dokumentą, kuriame išdėstyti pagrindiniai veiksniai, susiję su atlantinių silkių žvejybos į vakarus nuo Škotijos valdymu, įtrauktini į daugiametį planą. Šis dokumentas 2006 m. birželio 20 d. pateiktas Pelaginių žuvų regioninei patariamajai tarybai. |212 | Atsakymų santrauka ir kaip į juos buvo atsižvelgta |Tiriamųjų duomenų rinkimas ir naudojimas |221 | Susijusios mokslo ir (arba) tiriamųjų duomenų sritys TJTT ir ŽMTEK buvo paprašyta pateikti, jei įmanoma, mokslinių rekomendacijų dėl ilgalaikio žvejybos valdymo. TJTT tokią rekomendaciją dėl ilgalaikio atlantinių silkių išteklių, esančių rajone į vakarus nuo Škotijos, valdymo ir žvejybos taisyklių pateikė 2005 m. spalio mėn., o ŽMTEK ją patvirtino 2005 m. lapkričio mėn. Šis pasiūlymas pagrįstas gauta rekomendacija. |2249 | Gautos ir panaudotos informacijos santrauka Iš rekomendacijos dėl minimų išteklių būklės 2007 m. matyti, kad ištekliai yra šiek tiek pereikvoti, palyginti su didžiausiu tausojamąją žvejybą užtikrinančiu sužvejotų žuvų kiekiu. Mokslo įstaigos rekomendavo žvejybos taisyklę, nustatančią minėtų išteklių DLSK nustatymo metodą, pagrįstą dideliu sugaunamu kiekiu ir tausojančiu naudojimu. Atitinkama suinteresuotosioms šalims atstovaujanti įstaiga – Pelaginių žuvų regioninė patariamoji taryba – pateikė oficialią nuomonę, kad daugiametį planą reikėtų priimti su sąlyga, kad atsižvelgiama į tam tikrus techninius klausimus. |225 |226 | Priemonės, kuriomis siekiama supažindinti visuomenę su ekspertų nuomone TJTT ir ŽMTEK rekomendacijos viešai skelbiamos jų interneto svetainėse – atitinkamai www.ices.dk ir fishnet.jrc.it/web/stecf. |230 | Poveikio vertinimas Įgyvendinus siūlomas priemones šių išteklių DLSK būtų stabilesnis, o atitinkami žvejybos sektoriai galėtų daugiau planuoti iš anksto. Daugiamečio plano įgyvendinimas nereiškia esminių išžvejojamos žuvų populiacijos dalies ar kasmetinio sužvejojamo kiekio pokyčių, palyginti su dabartiniu lygiu. |3) TEISINIAI PASIūLYMO ASPEKTAI |310 | Teisinis pagrindas Į daugiametį planą įtrauktos nuostatos dėl veiksmų, kurių reikia imtis tuo atveju, jei ištekliai sumažėtų ir nesiektų 75 000 tonų. Tikslinga daugiametį planą tiesiogiai pagrįsti Sutarties 37 straipsniu, o ne Tarybos reglamento (EB) Nr. 2371/2002 6 straipsniu. Platesni bendrosios žuvininkystės politikos tikslai apibrėžti Bendrosios žuvininkystės politikos reglamento 2 straipsnyje ir į juos įtrauktas toks gyvųjų vandens išteklių naudojimas, kad būtų užtikrintos tausios ekonominės, aplinkos ir socialinės sąlygos. |329 | Subsidiarumo principas Pasiūlymas priklauso išimtinei Bendrijos kompetencijai. Todėl subsidiarumo principas netaikomas. |Proporcingumo principas Pasiūlymas atitinka proporcingumo principą dėl toliau nurodytos (-ų) priežasties (-čių). |331 | Atlantinių silkių ištekliais, esančiais į vakarus nuo Škotijos, naudojasi kelios valstybės narės, turinčios istorines žvejybos teises. Pavienių šių valstybių narių veiksmų nepakaks atlantinių silkių išteklių naudojimui, atitinkančiam bendrosios žuvininkystės politikos tikslus, užtikrinti. Todėl reikia imtis veiksmų Bendrijos lygmeniu. Atlantinių silkių žvejyba į vakarus nuo Škotijos iki šiol buvo reguliuojama nustatant didžiausius leidžiamus sugauti kiekius, juos paremiant techninėmis priemonėmis. Mokslo įstaigų rekomendacijoje, kurią paremia suinteresuotųjų šalių nuomonė, nurodoma, kad geresnis valdymas būtų užtikrintas didžiausią leidžiamą sugauti kiekį nustačius daugiamečiame plane. |4) POVEIKIS BIUDžETUI |409 | Šis pasiūlymas neturi poveikio Bendrijos biudžetui. |5) PAPILDOMA INFORMACIJA |Peržiūros, persvarstymo, laikino galiojimo sąlyga |531 | Į šį pasiūlymą įtrauktas straipsnis, kuriame numatyta ir peržiūra, ir persvarstymas. |532 |570 | Išsamus pasiūlymo paaiškinimas Siūlomi tiksliniai išžvejojamos žuvų populiacijos dalies dydžiai pagrįsti ŽMTEK ir TJTT rekomendacijomis ir atitinka dabartinę biologinę padėtį rajone į vakarus nuo Škotijos. Į pasiūlymą įtraukta persvarstymo sąlyga, kad būtų galima iš dalies keisti tikslinius išžvejojamos žuvų populiacijos dalies dydžius, jei tai tikslinga atsižvelgiant į naujus mokslinius duomenis ir rekomendacijas. Į daugiametį planą įtrauktos nuostatos dėl peržiūros, atliekamos kas ketveri metai siekiant patikrinti valdymo priemonių veiksmingumą ir tinkamumą. |E-10198 |2008/0091 (CNS)PasiūlymasTARYBOS REGLAMENTASnustatantis daugiametį atlantinių silkių išteklių, esančių į vakarus nuo Škotijos, naudojimo ir jų žvejybos planąEUROPOS SĄJUNGOS TARYBA,atsižvelgdama į Europos bendrijos steigimo sutartį, ypač į jos 37 straipsnį,atsižvelgdama į Komisijos pasiūlymą[1],atsižvelgdama į Europos Parlamento nuomonę[2],kadangi:(1) 2002 m. gruodžio 20 d. Reglamente (EB) Nr. 2371/2002 dėl žuvų išteklių apsaugos ir tausojančio naudojimo pagal Bendrąją žuvininkystės politiką[3] reikalaujama, kad šiam tikslui pasiekti Bendrija taikytų atsargumo principą imdamasi priemonių apsaugoti ir išsaugoti žuvininkystės išteklius, tausiai juos naudoti ir sumažinti žvejybos poveikį jūrų ekosistemoms.(2) Iš Tarptautinės jūrų tyrinėjimo tarybos (TJTT) ir Žuvininkystės mokslo, technikos ir ekonomikos komiteto (ŽMTEK) naujausios mokslinės rekomendacijos matyti, kad atlantinių silkių ( Clupea harengus ) ištekliai jūrose į vakarus nuo Škotijos yra šiek tiek pereikvoti, palyginti su didžiausiu tausojamąją žvejybą užtikrinančiu sužvejotų žuvų kiekiu.(3) Tikslinga parengti daugiametį planą, kurio tikslas – užtikrinti išteklių naudojimą atsižvelgiant į didžiausią tausojamąją žvejybą užtikrinantį sužvejotų žuvų kiekį ir tvariomis ekonominėmis, aplinkos bei socialinėmis sąlygomis.(4) Plano tikslas – laipsniškai įgyvendinti ekosisteminį žuvininkystės valdymo metodą ir skatinti efektyvią žvejybos veiklą ekonomiškai perspektyvioje ir konkurencingoje žvejybos pramonėje, užtikrinančią tinkamą gyvenimo lygį žmonėms, kuriems atlantinių silkių, esančių į vakarus nuo Škotijos, žvejyba yra pragyvenimo šaltinis, ir kurią vykdant atsižvelgiama į vartotojų interesus.(5) Žuvininkystės mokslo, technikos ir ekonomikos komiteto (ŽMTEK) ir Tarptautinės jūrų tyrinėjimo tarybos (ICES) mokslinėje rekomendacijoje nurodoma, kad atlantinių silkių ištekliai jūrose į vakarus nuo Škotijos bus naudojami tausiai, o sugaunamas kiekis bus pakankamai gausus, jei jie bus naudojami taip, kad išžvejojama žuvų populiacijos dalis būtų 0,25, kai išteklių dydis – daugiau kaip 75 000 tonų, ir 0,2, kai ištekliai mažesni kaip 75 000 tonų, bet didesni kaip 50 000 tonų.(6) Ta rekomendacija turėtų būti įgyvendinama silkių ištekliams, esantiems į vakarus nuo Škotijos, taikant atitinkamą didžiausio leidžiamo sugauti kiekio (DLSK) nustatymo metodą, pagal kurį nustatytu dydžiu būtų pasiekta tinkama ilgalaikė išžvejojama žuvų populiacijos dalis, palyginti su žuvų išteklių dydžiu.(7) Siekiant užtikrinti žvejybos galimybių stabilumą tikslinga apriboti DLSK pokyčius nuo vienų iki kitų metų, jei ištekliai būtų didesni kaip 75 000 tonų.(8) Be 1994 m. birželio 27 d. Tarybos reglamente (EB) Nr. 1627/94, nustatančiame bendrąsias nuostatas dėl specialių žvejybos leidimų[4], 1993 m. spalio 12 d. Tarybos reglamente (EEB) Nr. 2847/93, nustatančiame bendros žuvininkystės politikos kontrolės sistemą[5], ir 1983 m. rugsėjo 22 d. Komisijos reglamente (EEB) Nr. 2807/83, nustatančiame išsamias informacijos apie valstybių narių žuvies sugavimus registravimo taisykles[6], nustatytųjų reikia ir kitų kontrolės priemonių, kad būtų užtikrintas šiame reglamente nustatytų priemonių laikymasis.(9) Daugiametis planas turėtų būti laikomas valdymo planu, kaip apibrėžta Reglamento (EB) Nr. 2371/2002 6 straipsnyje,PRIĖMĖ ŠĮ REGLAMENTĄ:I SKYRIUS DALYKAS IR APIBRĖŽTYS1 straipsnisDalykasŠiame reglamente nustatomas atlantinių silkių ( Clupea harengus ) išteklių, esančių į vakarus nuo Škotijos, žvejybos TJTT Vb ir VIb zonų tarptautiniuose ir Bendrijos vandenyse bei toje TJTT VIa zonos dalyje, kuri yra į vakarus nuo 7º vakarų ilgumos dienovidinio ir į šiaurę nuo 55º šiaurės platumos lygiagretės arba į rytus nuo 7º vakarų ilgumos dienovidinio ir į šiaurę nuo 56º šiaurės platumos lygiagretės, išskyrus Klaidą (toliau kartu – „rajonas į vakarus nuo Škotijos“), daugiametis planas.2 straipsnisApibrėžtys1. Šiame reglamente vartojamų terminų apibrėžtys pateiktos Reglamento (EB) Nr. 2371/2002 3 straipsnyje.2. Vartojamos ir tokių terminų apibrėžtys:a) Tarptautinės jūrų tyrinėjimo tarybos (TJTT) zonos – 1991 m. gruodžio 17 d. Reglamente (EEB) Nr. 3880/91 dėl valstybių narių, žvejojančių šiaurės rytų Atlante, nominalių sugavimų statistinių duomenų pateikimo[7], apibrėžtos zonos;b) „didžiausias leidžiamas sugauti kiekis“ (DLSK) – ištekliaus kiekis, kurį kasmet galima sužvejoti ir iškrauti;c) „LSS“ – palydovinė laivų stebėjimo sistema (LSS), veikianti taip, kaip nurodyta Komisijos reglamente (EB) Nr. 2244/2003, nustatančiame išsamias nuostatas dėl palydovinio ryšio laivų stebėjimo sistemų[8].II SKYRIUS TIKSLAS IR UŽDAVINIAI3 straipsnisTikslas ir uždaviniai1. Daugiamečiu planu turi būti užtikrintas atlantinių silkių išteklių, esančių rajone į vakarus nuo Škotijos, naudojimas atsižvelgiant į didžiausią tausojamąją žvejybą užtikrinantį sužvejotų žuvų kiekį.2. 1 dalyje nurodyto tikslo siekiama:a) išlaikant atitinkamų amžiaus grupių išžvejojamą žuvų populiacijos dalį lygią 0,25 per metus, kai neršiančių žuvų ištekliai didesni kaip 75 000 tonų;b) išlaikant atitinkamų amžiaus grupių išžvejojamą žuvų populiacijos dalį ne didesnę kaip 0,2 per metus, kai neršiančių žuvų ištekliai mažesni kaip 75 000 tonų, bet didesni negu 50 000 tonų;c) numatant nutraukti žvejybą tuo atveju, kai neršiančių žuvų ištekliai sumažėja ir jų kiekis nesiekia 50 000 tonų.3. 1 dalyje nurodytas tikslo siekiama DLSK keičiant ne daugiau kaip 15 % per metus, kai neršiančių žuvų ištekliai didesni negu 75 000 tonų.III SKYRIUS DIDŽIAUSIAS LEIDŽIAMAS SUGAUTI KIEKIS4 straipsnisDLSK nustatymas1. Taryba, remdamasi Komisijos pasiūlymu, kvalifikuotąja dauguma kiekvienais metais priima sprendimą dėl kitų metų DLSK atlantinių silkių ištekliams rajone į vakarus nuo Škotijos.2. Jeigu, Žuvininkystės mokslo, technikos ir ekonomikos komiteto (ŽMTEK) nuomone, neršiančių žuvų išteklių biomasė tais metais, kuriems turi būti nustatytas DLSK, bus didesnė kaip 75 000 tonų, nustatomas toks DLSK, dėl kurio pagal ŽMTEK rekomendaciją metinė išžvejojama žuvų populiacijos dalis bus 0,25. Jei tikslinga, šis dydis pritaikomas pagal 5 straipsnį.3. Jeigu, Žuvininkystės mokslo, technikos ir ekonomikos komiteto (ŽMTEK) nuomone, neršiančių žuvų išteklių biomasė tais metais, kuriems turi būti nustatytas DLSK, bus mažesnė kaip 75 000 tonų, bet didesnė negu 50 000 tonų, nustatomas toks DLSK, dėl kurio pagal ŽMTEK rekomendaciją metinė išžvejojama žuvų populiacijos dalis bus 0,2.4. Jeigu, Žuvininkystės mokslo, technikos ir ekonomikos komiteto (ŽMTEK) nuomone, neršiančių žuvų išteklių biomasė tais metais, kuriems turi būti nustatytas DLSK, bus mažesnė kaip 50 000 tonų, nustatomas DLSK yra 0 tonų.5. 2 ir 3 dalyse numatytiems skaičiavimams atlikti ŽMTEK daro prielaidą, kad išteklių išžvejojama populiacijos dalis iki tų metų, kuriems turi būti nustatytas DLSK, yra 0,25.5 straipsnisŽvejybos galimybių stabilumas1. Jei, pritaikius 4 straipsnio 2 dalies pirmą sakinį, DLSK būtų daugiau kaip 15 % didesnis už praėjusių metų DLSK, Taryba patvirtina DLSK, 15 % didesnį už tų metų DLSK.2. Jei, pritaikius 4 straipsnio 2 dalies pirmą sakinį, DLSK būtų daugiau kaip 15 % mažesnis už praėjusių metų DLSK, Taryba patvirtina DLSK, 15 % mažesnį už tų metų DLSK.6 straipsnisSpecialus žvejybos leidimas1. Kad galėtų žvejoti atlantines silkes į vakarus nuo Škotijos, laivai privalo turėti specialius žvejybos leidimus, išduotus pagal Reglamento (EB) Nr. 1627/94 7 straipsnį.2. Žvejybos laivui, neturinčiam 1 dalyje nurodyto žvejybos leidimo, draudžiama žvejoti arba laikyti bet kokį atlantinių silkių kiekį, kol laivas yra žvejybos reise, apimančiame rajoną, esantį į vakarus nuo Škotijos.3. Laivams, kuriems išduotas 1 dalyje nurodytas specialus žvejybos leidimas, per vieną žvejybos reisą neleidžiama žvejoti už rajono, esančio į vakarus nuo Škotijos, ribų.4. 3 dalis netaikoma laivams, kurie kasdien pateikia vėliavos valstybės narės žvejybos stebėjimo centrui, numatytam Reglamento (EEB) Nr. 2847/93 3 straipsnio 7 dalyje, sužvejotų žuvų kiekio ataskaitą, kad tas kiekis būtų įtrauktas į jo kompiuterinę duomenų bazę.5. Kiekviena valstybė narė sudaro ir tvarko laivų, turinčių 1 dalyje nurodytus specialius leidimus, sąrašą ir skelbia jį savo oficialiojoje svetainėje, kad jis būtų prieinamas Komisijai ir kitoms valstybėms narėms. Tame sąraše aiškiai nurodomi laivai, kuriems taikomos 4 dalies nuostatos.7 straipsnisKryžminiai patikrinimaiValstybės narės ne tik vykdo Reglamento (EEB) Nr. 2847/93 19 straipsnyje nustatytus įsipareigojimus, bet ir atlieka administracinius kryžminius iškrovimo deklaracijų, žvejybos rajonų ir žvejybos žurnale įrašyto sužvejotų žuvų kiekio, pagal 6 straipsnio 4 dalį pateiktų sužvejotų žuvų kiekio ataskaitų ir LSS duomenų patikrinimus. Tokie kryžminiai patikrinimai registruojami ir pateikiami Komisijai jos prašymu.IV SKYRIUS TOLESNI VEIKSMAI8 straipsnisMažiausios išžvejojamos žuvų populiacijos dalies persvarstymasJei Komisija, remdamasi ŽMTEK rekomendacija, nustato, kad 3 straipsnio 2 dalyje nurodyta išžvejojama žuvų populiacijos dalis ir susiję neršiančių žuvų išteklių biomasės lygiai netinkami siekiant 3 straipsnio 1 dalyje nurodyto tikslo, Taryba, remdamasi Komisijos pasiūlymu, kvalifikuotąja dauguma priima sprendimą dėl tų kiekių persvarstymo.9 straipsnisPlano vertinimas ir peržiūra1. Komisija kasmet prašo ŽMTEK ir Pelaginių žuvų regioninės patariamosios tarybos pateikti rekomendacijas dėl daugiamečiame plane numatytų tikslų siekimo. Jei rekomendacijoje nurodoma, kad tikslai neįgyvendinami, Taryba, remdamasi Komisijos pasiūlymu, kvalifikuotąja dauguma priima sprendimą dėl papildomų ir (arba) alternatyvių priemonių, kuriomis užtikrinamas tikslų įgyvendinimas.2. Komisija ne rečiau kaip kas ketveri metai nuo šio reglamento priėmimo dienos svarsto daugiamečio plano įgyvendinimo rezultatus ir veikimą. Komisija prašo ŽMTEK ir Pelaginių žuvų regioninės patariamosios tarybos pateikti rekomendaciją dėl peržiūros. Jei tikslinga, Taryba, remdamasi Komisijos pasiūlymu, kvalifikuotąja dauguma priima sprendimą dėl daugiamečio plano pritaikymo.V SKYRIUS BAIGIAMOSIOS NUOSTATOS10 straipsnisEuropos žuvininkystės fondasDaugiametis planas laikomas valdymo planu, kaip apibrėžta Reglamento (EB) Nr. 2371/2002 6 straipsnyje, ir pagal 2006 m. liepos 27 d. Reglamento (EB) Nr. 1198/2006 dėl Europos žuvininkystės fondo[9] 21 straipsnio a punkto iv papunktį.11 straipsnisĮsigaliojimasŠis reglamentas įsigalioja trečią dieną po jo paskelbimo Europos Sąjungos oficialiajame leidinyje .Šis reglamentas privalomas visas ir tiesiogiai taikomas visose valstybėse narėse.Priimta BriuselyjeTarybos varduPirmininkas [1] OL C , , p. .[2] OL C , , p. .[3] OL L 358, 2002 12 31, p. 59.[4] OL L 171, 1994 7 6, p. 7.[5] OL L 261, 1993 10 20, p. 1. Reglamentas su paskutiniais pakeitimais, padarytais Reglamentu (EB) Nr. 806/2003 (OL L 122, 2003 5 16, p. 1).[6] OL L 276, 1983 10 10, p. 1.[7] OL L 365, 1991 12 31, p. 1. Reglamentas su paskutiniais pakeitimais, padarytais Komisijos reglamentu (EB) Nr. 448/2005.[8] OL L 333, 2003 12 20, p. 17.[9] OL L 223, 2006 8 15, p. 1.